Мамадыш шәһәренең Башкарма комитеты бинасында гражданнар кабул ителде. Урман хуҗалыгы министрының беренче урынбасары Әмир Бәдертдинов һәм Мамадыш урманчылыгы җитәкче-урманчысы Әхәт Хәсәнов халыкка урман хуҗалыгы мәсьәләләре буенча консультацияләр бирде. Кабул итү барышында урман амнистиясе, авыл хуҗалыгы билгеләнешендәге җирләрне урман фондына салу, аукционнарда катнашу мөмкинлеге, йорт төзегәндә ярдәм һәм ташламалы утын алу мәсьәләләре каралды. Килгән барча мөрәҗәгатьләр буенча җаваплар һәм тиешле аңлатмалар бирелде.
Гражданнарга җайлы булсын өчен Татарстанда тәүлек дәвамында эшли торган 8(843)221-37-95 телефон номеры бар, аның аша урман законнары бозылуның барлык фактлары (законсыз кисүләр, санкцияләнмәгән чүплекләр, урман янгыннары) турында да хәбәр итәргә мөмкин, http://minleshoz.tatarstan.ru/rus/priemn.htm интернет-кабулияте эшли, моннан тыш сорауларны firstname.lastname@example.org электрон почтасына да юлларга була. Россиядә шулай ук урман сагы буенча тәүлеклек телефон эшли: 8800-100-94-00.